Tag din uddannelse som plastmager hos LEGO Koncernen
Har du afsluttet 9. klasse og mod på at lære en masse om højteknologiske maskiner? Så er jobbet som plastmagerlærling hos LEGO Koncernen måske lige noget for dig.
Plastmagerlærling – opstart 1. august.
Bliv én af de bedste!
Som plastmagerlærling hos LEGO Koncernen, er du en fast del af vores produktionsafdeling i Billund. Her lærer du dit håndværk helt fra bunden – både teori, på skolebænken og i praksis sammen med dine hjælpsomme kollegaer.
Du arbejder med håndværk, IT, matematik og du lærer at programmere maskiner med Windows-baserede styringer. Kort sagt bliver du en vigtig brik i et af de teams, der producerer det kendte LEGO Legetøj, og du kommer til at:
Indkøre og optimere forme
Betjene robotter og periferiudstyr
Vedligeholde forme og maskiner
Det skal være sjovt og lærerigt at gå på arbejde. Hos os får du en bred uddannelse, hvor du bliver udfordret og får masser af hjælp med på vejen. Du bliver en del af en stor virksomhed med mange muligheder – Efter du har afsluttet uddannelsen, har du rig mulighed for at specialisere dig løbende eller videreuddanne dig.
Du har som minimum en 9. klasses afgangsprøve – eller afslutter 9. klasse til sommer
Det kan også være, at du har afsluttet gymnasiet, HTX eller lignende og gerne vil have en håndværksmæssig uddannelse, inden du læser videre til fx ingeniør
Du kan også tage uddannelsen som en EUX, hvor du på ca. 5 år får både svendebrev og studenterhue på én gang. Læs mere her.
Du har mod på at lære noget nyt, og du har lysten og viljen til at lægge energi i din uddannelse hos os
Du skal have flair for matematik, fysik og engelsk
“Vores mål er at uddanne de bedste lærlinge. Derfor bakker vi op om dig, og du har selv indflydelse på din uddannelse. Jo mere engagement, du viser – jo mere får du lov til. Du bliver en del af et rigtig godt sammenhold i vores talentfulde lærlingeteam på tværs af afdelingerne,” siger Sr. Consultant Birthe Andersen.
I LEGO Koncernen skaber vi successer sammen, og du bliver en del af en virksomhed på en spændende rejse. Vi ser frem til din ansøgning – husk at vedhæfte din ansøgning og dit CV.